Vrystaat-boer op plaas aangevalŉ 61-jarige boer is Maandagaand op sy plaas tussen Ladybrand en Clocolan in die Vrystaat aangeval. OFM berig dat twee mans die boer by sy huis ingewag het. Hulle het hom glo vasgebind en herhaaldelik met ŉ stomp voorwerp geslaan. Die mans het volgens berigte met ŉ onbekende bedrag geld gevlug. Die boer is laat gisteraand in die Mediclinic in Bloemfontein opgeneem. ŉ Vriendin van die boer wat glo saam met hom was ten tyde van die voorval is nie ernstig beseer nie.